Sagunt donarà les campanades de Nit de Cap d'Any des de l'església de Santa Maria
05 de desembre 2018

![](/media/zuupt4ih/87_c_findeano_01.jpg)  

Este dimarts la regidoria de Festes i Cultura Popular va anunciar que un any més, per tercer consecutiu, es realitzarà la festa de Cap d'Any. Així, l'església de Santa Maria i la plaça Major seran l'escenari en el qual Sagunt celebrarà la Nit de cap d'any 2019 i donarà la benvinguda al nou any amb les dotze campanades.

  

Tal com ha explicat la delegada de Festes, Asun Moll, "**enguany serà el departament de Festes el que organitze l'esdeveniment, però estarà recolzat pel departament de Turisme, perquè és una activitat que volem acostar als pobles de la comarca i dels voltants. A més, estem acompanyats i avalats per la Federació de Penyes de Sagunt**".

  

La cita, com en anys anteriors, consistirà en les clàssiques campanades i les tradicionals raïms un xicotet castell de focs artificials i una posterior festa que estarà amenitzada per l'orquestra La València. A més, els comerciants locals amb activitat festiva podran demanar permís a l'Ajuntament per a ampliar els seus horaris.

  

Per altra banda, Natalia Antonino, regidora de Turisme, ha explicat que “**el departament de Turisme col·labora en l'organització de la festa de Cap d'Any amb falques de promoció i difusió de l'esdeveniment i cartelleria, perquè entenem que a més de convidar la ciutadania perquè vinga a esta festa, que és una festa familiar, de costums, que genera economia en el municipi**”, i que com bé ha explicat s'ha de fomentar. “**Entenem que és un producte que devem recolzar i vendre**”, ha declarat la regidora, que ha assenyalat que a més “**se celebra en un lloc emblemàtic com és la plaça Major i el campanar de Santa Maria**”.

  

Així mateix, el president de la Federació de Penyes, Ricardo Melià, ha indicat que "**és una festa demandada per la gent jove i els més majors, els qui poden gaudir sense haver de desplaçar-se a cap lloc. La gent cerca quedar-se dins del seu poble, gaudir de la festa i després anar-se’n a casa**".

  

Idea que compartix Moll, ja que ha declarat que la finalitat de l'acte a manera d'eslògan podria ser: “**Queda't a casa, no agafes el cotxe i gaudix de la festa**”.

  

L'alcalde de Sagunt, Quico Fernández, ha qualificat de "**tradició**" la festa de Cap d'Any i ha explicat que des que la idea es va iniciar dos anys arrere ha tingut “**una gran acceptació. Espere que la gent gaudisca, que no haja d'agafar el cotxe per a desplaçar-se a altres pobles. Tenim servei d'autobusos perquè la gent puga celebrar estos dies tan assenyalats amb tota la seguretat**", ha comentat Fernández.

*   [](http://www.facebook.com/sharer.php?u=https://aytosagunto.es/va/actualitat/sagunt-donara-les-campanades-de-nit-de-cap-d-any-des-de-l-esglesia-de-santa-maria/ "Facebook")
*   [](http://twitter.com/share?url=https://aytosagunto.es/va/actualitat/sagunt-donara-les-campanades-de-nit-de-cap-d-any-des-de-l-esglesia-de-santa-maria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-donara-les-campanades-de-nit-de-cap-d-any-des-de-l-esglesia-de-santa-maria/ "Linked In")
*   [](mailto:?body=https://aytosagunto.es/va/actualitat/sagunt-donara-les-campanades-de-nit-de-cap-d-any-des-de-l-esglesia-de-santa-maria/)